ઠાકુરનો ભાવાવેશ શમી ગયા પછી બહાર આવીને નરેન્દ્રનાથ બોલ્યા : ઠાકુરનાં વચનોમાં, અદ્ભુત પ્રકાશને નિહાળ્યો. મને મંત્ર મળી ગયો. જીવ સેવા એ જ શિવ સેવા. વ્યવહારિક વેદાંત. જેનું અવલંબન સંસારના સઘળા કામમાં લઈ શકાય. સર્વ ભૂતોમાં ઈશ્ર્વરને નિહાળતી ભક્તિધારા, કર્મયોગી, રાજયોગી પણ આ વચનથી વિશેષ પ્રકાશ પામશે. સત્યનો પ્રચાર સંસારના ખૂણે ખૂણે કરીશ. પંડિત, મૂર્ખ, ધની, દરિદ્ર, બ્રાહ્મણ, ચંડાલ સહુને એ મુક્તિમંત્ર આપીશ.